CELEX: C2007/283/72
Language: et
Date: 2007-11-24 00:00:00
Title: Kohtuasi T-382/07: 5. oktoobril 2007 esitatud hagi — Prantsusmaa versus nõukogu

24.11.2007   
            
            
               ET
            
            
               Euroopa Liidu Teataja
            
            
               C 283/40
            
         5. oktoobril 2007 esitatud hagi — Prantsusmaa versus nõukogu
   (Kohtuasi T-382/07)
   (2007/C 283/72)
   Kohtumenetluse keel: prantsuse
   Pooled
   
      Hageja: Prantsuse Vabariik (esindajad: E. Belliard, G. de Bergues ja A.-L. During)
   
      Kostja: Euroopa Liidu Nõukogu
   Hageja nõuded
   
               —
            
            
               Tühistada nõukogu 28. juuni 2007. aasta määrus (EÜ) nr 809/2007, millega muudetakse määrusi (EÜ) nr 894/97, (EÜ) nr 812/2004 ja (EÜ) nr 2187/2005 seoses triivvõrkudega (1);
            
         
               —
            
            
               mõista kohtukulud välja nõukogult.
            
         Väited ja peamised argumendid
   Käesoleva hagiga vaidlustatud määruse eesmärk on anda triivvõrgu ühtne definitsioon. Hageja vaidlustab määruses antud definitsiooni, kuna see arvab triivvõrkude hulka ka thonaille-võrgud, mistõttu nende võrkude kasutamisele hakkab kehtima määruse nr 894/97 (2) artiklis 11.1 sätestatud keeld.
   Hagi põhjenduseks väidab hageja kõigepealt, et vaidlustatud määrus tuleb tühistada põhjenduste puudumise tõttu, kuna selles ei ole ära toodud põhjuseid, mille tõttu laiendatakse triivvõrkude kasutamisele kehtivaid piiranguid ka niisugustele stabiliseeritud võrkudele nagu seda on thonaille-võrk.
   Teiseks väidab ta, et vaidlustatud otsus rikub ka proportsionaalsuse põhimõtet, kuna triivvõrkude keelustamine määratletud kujul on ilmselgelt ebaproportsionaalne võrreldes selle keelu eesmärkidega ja thonaille-võrkude omadustega võrrelduna teiste triivvõrkudega.
   Viimasena väidab hageja, et triivvõrkude keelustamine määruses 809/2007 määratletud kujul on diskrimineeriv, kuna nende omadusi arvestades ei ole see põhjendatud, et thonaille-võrke käsitletakse niisamuti kui ülejäänud triivvõrke.
   
      (1)  ELT L 182, lk 1.
   
      (2)  Nõukogu 29. aprilli 1997. aasta määrus (EÜ) nr 894/97, millega sätestatakse kalavarude kaitse teatavad tehnilised meetmed (EÜT L 132, lk 1).